stanford-oval/wikipedia huggingface dataset:
איסור הסתכלות בערווה
ביטויים לאיסור זה כיום

דינים שונים נגזרים מהצורך בהרחקה בין גברים לנשים במקומות בהם ישנו לבוש חלקי, כדוגמת רחצה נפרדת בחוף ים ובבריכה. ישנם מקומות בהם ישנה הפרדה או אזור נפרד בחדרי כושר. נושא נוסף הנגזר הוא צינזור תוכן בעל גוון מיני בסרטי מדיה המותאמים לציבור הדתי. ביטוי נוסף הוא איסור ריקוד של נשים בפני גברים.
ביהדות החרדית קיימים ביטויים שונים ומרחיקים לאיסור זה, דוגמת ההימנעות מהצגת תמונות נשים מעל גיל שלוש בעיתונות חרדית או בשלטי פרסום באזורי מגורים של אוכלוסייה חרדית, וטשטוש חלקים בתמונות המוצגות בעיתונות החרדית בהן מופיעות נשים כחלק מתמונה גדולה יותר. מקורם של נוהגי לבוש שונים לנשים בציבור החרדי, ובהפרדה יתרה בין גברים לנשים הוא בניסיון לגרום לכך שהגברים לא יכשלו בהסתכלות בנשים.
חלק מהציבור הדתי והחרדי נמנע משימוש או צפייה באינטרנט ובטלוויזיה בכלל הן מטעמים הקשורים לאיסורי ראייה והן מטעמי ביטול תורה ותפיסת עולם. האינטרנט הכשר והסלולרי הכשר שנעשה בהם שימוש בחלק מהציבור הדתי והחרדי, נועדו גם כדי לחסום תכנים הכלולים באיסור ההסתכלות על מה שעלול לעורר גירוי מיני, בצד ניסיון למניעת התרועעות בין המינים וחשיפה לתכנים שאינם בעלי אופי תורני. בציבור הדתי האורתודוקסי נהוג בהרבה תחומים לבצע הפרדה מגדרית, למשל בחתונות, שיעורים, הופעות פומביות וקווי מהדרין, גם כדי למנוע הסתכלות של גברים על נשים.
ראו גם

קול באישה ערווה
צניעות (יהדות)
הרהורי עבירה
לקריאה נוספת

שולחן ערוך, אבן העזר, סימן כא הלכה א
ערוך השולחן, אורח חיים עה
הרב משה פיינשטיין, אגרות משה, אבן העזר, חלק א סימן נ"ו.
הרב משה פיינשטיין, אגרות משה, אורח חיים, סימן מ
אירנה סנדלר

| --- | --- |

 לידה:  15 בפברואר 1910 ורשה, פולין הקונגרסאית 
 פטירה:  12 במאי 2008 (בגיל 98) ורשה, רפובליקת פולין 
 מקום קבורה:  בית הקברות פובונזקי 
 מדינה:  פולין 
 מקצוע:  אחות קלינית, לוחמת מחתרת 
 מספר צאצאים:  3 
 מידע חסידת אומות העולם
 מקום ההצלה:  גטו ורשה
 אופן ההצלה:  הברחת ילדים יהודים מהגטו
 תאריך הכרה:  1965
 מספר היהודים שהצילה:  מעל 2500
 פרסים והוקרה:  חסידת אומות העולם (19 באוקטובר 1965)  מסדר החיוך (11 באפריל 2007)  אזרחות כבוד של ורשה (2007)  אזרחות כבוד של טרצ'ין (2007)  מפקד במסדר פולוניה רסטיטוטה (12 ביוני 1996)  פרס האומץ לדאגה לזולת (2010)  עיטור מסדר העיט הלבן של פולין (10 בנובמבר 2003)  מפקד עם כוכב של מסדר פולוניה רסטיטוטה (7 בנובמבר 2001)  אזרח כבוד של מדינת ישראל (1991)  Order Ecce Homo  צלב ההצטיינות המוזהב  צלב ההצטיינות  אביר במסדר פולוניה רסטיטוטה 
 קישורים חיצוניים
 יד ושם:  אירנה סנדלר
 
אירנה סטניסלבה סנדלר (בפולנית: Irena Stanisława Sendlerowa; ‏15 בפברואר 1910 – 12 במאי 2008) הייתה אחות קתולית ועובדת סוציאלית פולנייה וחברת מחתרת, שהתנגדה לנאצים בזמן מלחמת העולם השנייה. על פעולותיה להצלת ילדים יהודים הוענקו לה התואר חסידת אומות העולם וכן אזרחות כבוד של מדינת ישראל.
קורות חיים

נולדה בשם אירנה סטניסלבה קז'יז'נובסקה (Irena Stanisława Krzyżanowska) בעיר הפולנית אוטבוצק, למשפחה קתולית. אביה סטניסלב היה רופא בעל השקפות סוציאליסטיות, שרוב מטופליו באו מקרב תושביה היהודים של העיירה, השוכנת כ-20 ק"מ מדרום-מזרח לוורשה.
בראשית המלחמה הצטרפה לפעולות הסיוע ליהודים, בחלוקת מזון, דאגה ליתומים ולסיוע כספי לאנשים, שהנאצים החרימו את רכושם.
בשנת 1942 עבדה כמנהלת בכירה בעיריית ורשה, במחלקת הסעד. היא הצטרפה לארגון "ז'גוטה", שפעל מטעם הממשלה הפולנית הגולה בלונדון בסיוע ליהודים. כינויה במחתרת הפולנית היה יולנטה, ועיסוקה העיקרי שם היה בהצלת ילדים יהודים. היא סיכנה את חייה בפעולות חילוץ והצלה בעזרת אנשים שגייסה לעזרה, עסקה בזיוף מסמכים שהקנו ליהודים שמות נוצריים והשיגה אישורי מחלה, שנועדו להרתיע את הנאצים מהתפשטות מחלות מידבקות. יחד עם העוזרת שלה, אירנה שולץ, נכנסה לגטו בעילה של טיפול בחולים וכך הבריחה לשם כסף, מזון, תרופות ובגדים.
בהמשך התחילה להבריח ילדים מן הגטו למנזרים או אל משפחות נוצריות, באמצעות מסמכים מזויפים שהסדירו להם במחתרת. לחלק מהילדים סיפרו שהוריהם היהודים הם מאמצים, כדי להקל עליהם את הפרידה מהוריהם. חלק מהילדים הוברחו בשעות הבוקר המוקדמות מתחת למושבי הנוסעים בחשמלית שחצתה את הגטו. חלקם הוסעו במכונית פרטית אשר היה בה גם כלב. הכלב היה מאומן לנבוח כאשר בכו הילדים ונביחותיו החרישו את בכי הילדים כך שהבכי לא נשמע מחוץ למכונית.
אירנה סנדלר הקפידה על רישום מדויק של הילדים שהבריחה מן הגטו, כדי שאפשר יהיה לאתרם בסוף המלחמה ולהשיבם למשפחותיהם. את הרשימות הטמינה בכדי זכוכית באדמה בגן ביתה. בסך הכול הצילה בדרך זו כ-2,500 ילדים יהודים.
באוקטובר 1943 אסר אותה הגסטפו ועינה אותה כדי שתמסור את שמות הילדים שהצילה, אך היא לא נשברה. נגזר עליה עונש מוות, יחד עם עוד 39 אסירות, אך היא נחלצה בעזרת שומר, שקיבל שוחד מחבריה למחתרת. לאחר מכן הוכנסה לרשימת אסירים שהוצאו כבר להורג, וחייתה במחתרת.
אחרי המלחמה עבדה במשרד הבריאות של פולין. עבודתה במחתרת, שהייתה כפופה לממשלה הגולה בלונדון, החשידה אותה בעיני הקומוניסטים, אך הם חששו לפגוע בה לרעה.
הערכה והנצחה

בשנת 1965 העניק לה מוסד יד ושם את תואר חסידת אומות העולם ובשנת 1991 קיבלה אזרחות כבוד של ישראל.
נשיא פולין לשעבר, לך קצ'ינסקי, הציע בביקורו בישראל שהמדינה תיתן חסות משותפת עם פולין למועמדותה של אירנה סנדלר לקבלת פרס נובל לשלום. ארגון יד ושם הצהיר שאף כי אינו מתנגד להצעה, היה מעדיף שהפרס יינתן במקובץ לכל חסידי אומות העולם.
בשנת 2009 יצא לזכרה סרט טלוויזיה, "ליבה האמיץ של אירנה סנדלר". הסרט מספר את סיפור חייה, ובסופו אף יש הסרטה שלה מימי זקנותה. את דמותה בסרט מגלמת השחקנית אנה פקווין.
ביולי 2010, אלמונים ריססו כתובת אנטישמית על קברה.
המלחין קובי אשרת סיפר בתוכנית טלוויזיה בערוץ 10 כי סיפור חייה של אירנה ריגש אותו מאוד, והוא כתב יצירה סימפונית לכבודה, כאשר קטעים תיעודיים המצולמים איתה משולבים ביצירה.
במאי 2013 נקראה הדרך החוצה את הרחבה שמול המוזיאון לתולדות יהודי פולין שבוורשה, ויוצאת מרחוב מרדכי אנילביץ' (סמוך לרחוב לודוויג זמנהוף), "סימטת סנדלר" על שמה.
לאירנה סנדלר הוענק עיטור העיט הלבן בשנת 2003, והיא קיבלה אזרחות כבוד של ורשה וטרצ'ין (עיירה שבקרבתה התגוררה בהיותה ילדה).
בשנת 2018 הוציא שירות הדואר הפולני בול לזכרה של אירנה סנדלר.
בשנת 2021 נקרא על שמה רחוב ברמת גן.
חיים אישיים

היא נישאה למיצ'יסלאב סנדלר ב-1931. לזוג לא נולדו ילדים ובשנת 1947 הם התגרשו. לאחר מכן, באותה שנה נישאה לידיד יהודי מהאוניברסיטה בשם סטפן זגז'מבסקי (במקור: אדם צלניקר). נולדו להם שלושה ילדים, שאחד מהם נפטר בלידה. סטפן נפטר ב-1961. לאחר מכן, ב-1961, נישאה שוב לבעלה הראשון מיצ'יסלאב סנדלר, ולאחר כעשור התגרשו שוב.
אירנה סנדלר (2005)
עץ שניטע ביד ושם לכבוד אירנה סנדלר
השלט של "סימטת סנדלר" מול המוזיאון לתולדות יהודי פולין בוורשה
שלט רחוב אירנה סנדלר ברמת גן
ראו גם

הצלת יהודים במהלך השואה
לקריאה נוספת

אנה מיישקובסקה, היא נתנה להם חיים - אירנה סנדלר, האמא של ילדי גטו ורשה, תל אביב: דביר, 2009
טילאר ג' מָצֵאו, הילדים של אירנה, מאנגלית: צילה אלעזר, כתר 2018
הערות שוליים

↑  רומן פריסטר, פולין: חולל קברה של חסידת אומות עולם, באתר הארץ, 16 ביולי 2010
| --- | --- |
בקרת זהויות :  NLI: 987007306961505171  PLWABN: 9810641148405606  BIBSYS: 7069777  BNE: XX4724891  BnF: cb16610600w (data)  CANTIC: a19378312  GND: 129335290  ISNI: 0000 0000 7870 6311  LCCN: nr2004023431  NDL: 001316121  NKC: xx0060971  NTA: 40895762X  SUDOC: 147292263  VIAF: 30613773   WorldCat (עם VIAF): 30613773 
סנדלר ביום הולדתה ה-95 עם חלק ממי שהצילה לאחר עשרות שנים, 2005
אילן איטח

אילן איטח (נולד ב-1966) הוא סגן נשיאת בית הדין הארצי לעבודה.
ביוגרפיה

נולד במרוקו ובגיל שנתיים עלה לישראל עם משפחתו. בשנת 1984 סיים את לימודיו התיכוניים בבית הספר מקיף ג' באשדוד והתגייס לצה"ל. בשנת 1994 סיים לימודי משפטים באוניברסיטת תל אביב, ובהמשך התמחה במשרד עורכי דין, הוסמך כעורך דין בשנת 1995 ועבד כעורך דין עד שנת 1996. בשנים 1996 עד 2000 שימש כסגן היועץ המשפטי באגף לאיגוד מקצועי בהסתדרות.
בשנת 2000 סיים לימודי מוסמך במשפטים באוניברסיטת תל אביב והחל לעבוד כשותף במשרד עורכי דין פרטי. ביולי 2003 מונה לשופט בבית הדין האזורי לעבודה בתל אביב. בפברואר 2012 מונה לשופט בבית הדין הארצי לעבודה, ובמרץ 2018 מונה לסגן נשיאת בית הדין הארצי לעבודה, עם מינויה של ורדה וירט לבנה לנשיאה.
פסקי דין והליכים משפטיים

איטח עמד בראש ההרכב שפסק את פסק דין בורוכוב, נקבע כי לאחר שעובד בעל מוגבלות שאינה ניכרת לעין (ושעבודתו אינה מוגבלת כלל) יידע את המעסיק על היותו אדם עם מוגבלות, במסגרת "פיטורי צמצום" חובה על המעסיק להעדיף להמשיך להעסיק אותו גם במחיר פיטורי עובד אחר בעל נתונים דומים.
השופט איטח היה חלק מהרכב השופטים בדיונים על סכסוך העבודה בנמלי ישראל בעקבות הרפורמה להקמת שני נמלים חדשים, החל מאפריל 2015 והוביל את הדיונים בתיק החל ממאי 2018. במסגרת ההליך דן בבקשות לצווי מניעה כנגד צעדים ארגוניים ושביתות, כשהוא מתיר על כנם את צווי המניעה שהוטלו על עיצומי העובדים לאורך רוב התקופה, זאת עד דצמבר 2020, אז הודיע כי בכוונתו להתיר לעובדי נמל אשדוד לשבות על מנת לקדם את המשא ומתן להסדרת תנאיהם. במסגרת ההליך, אף פסק כי ראשי ועדי הנמלים באשדוד ובחיפה אשמים בביזיון בית הדין על רקע שביתה לא חוקית שפרצה בשני הנמלים במאי 2018 (בניגוד לצווי המניעה). על הליכי ההידברות שקידם במסגרת ההליך בין הצדדים בלשכתו, כמקובל בבתי הדין לעבודה, הגיש ארגון "תחרות" קבילה לנציב תלונות הציבור על שופטים. בעקבות החלטת נציב תלונות הציבור על שופטים בנושא, פרסמה נשיאת בית הדין נוהל חדש לביצוע הליכי הידברות בסכסוכי עבודה קיבוציים.
לצד נשיאת בית הדין לעבודה וירט לבנה ישב בהרכב שדן בעתירה של פרקליט בשירות המדינה אשר דרש שיותר לו להשתתף בהפגנות במסגרת המאבק ברפורמה המשפטית בשנת 2023. פסק דינו של ההרכב קבע כי לעובדי הרשות השופטת בשירות המדינה אסור להשתתף בהפגנות נגד הרפורמה.
איטח היה השופט חלק מההרכב המורחב שפסק את פסק דין הטיפים, ובהרכב המורחב שפסק את הלכת כותה הנוגעת לאופן החישוב של פיצויים במקרים של הכרה בדיעבד ביחסי עובד–מעביד.
כשופט בבית הדין האזורי לעבודה, הכיר באופן חריג בנפגעת עבודה על אף שחוות הדעת הרפואית של המומחה הרפואי שמינה בית הדין קבע שאין קשר סיבתי בין נכותה לבין הפגיעה שחוותה, וקבע כי על אף שלא קיים קשר סיבתי רפואי, קיים קשר סיבתי משפטי בין הנכות לפגיעה. במקרה אחר פסק איטח פיצוי לטובת עובד שפוטר משום שתבע את החברה בה עבד. בפסק דינו כתב: "פיטורי עובד אך בשל הגשת תביעה לבית הדין היא פגיעה חמורה בזכות היסוד של העובד וחתירה תחת היסודות של המשטר החברתי הדמוקרטי. בתי המשפט לא יכולים להקל ראש בתופעה, לפיה פנייה של עובד תוביל לפיטוריו. תופעה שכזו תותיר עובד שסבור שנגרם לו עוול, ללא יכולת ממשית לפנות ולברר את חילוקי הדעות שלו עם מעבידו".
הערות שוליים

↑  ניצן צבי כהן, ‏משפט ועבודה / השופטת ורדה וירט-לבנה היא הנשיאה הבאה של בית הדין הארצי לעבודה, באתר דבר העובדים בארץ ישראל, 23 בפברואר 2018
↑  ע"ע (ארצי) 34784-10-16 תרכובות ברום בע"מ - יהודית בורוכוב
↑  סק"כ 40815-07-13: לשכת המסחר תל אביב והמרכז, איגוד לשכות המסחר נ' ההסתדרות הכללית החדשה ואח'
↑  עמירם ברקת, ‏לראשונה מזה שבע שנים: בית הדין לעבודה מאפשר לעובדי נמל אשדוד לשבות, באתר גלובס, 27 בדצמבר 2020
↑  ניצן צבי כהן, ‏סערה בנמל / בית הדין: הוועדים בנמל אשמים בביזיון, קנסות כבדים במקרה של הפרה עתידית, באתר דבר העובדים בארץ ישראל, 16 במאי 2018
↑  עידן ארץ, הסוף לקומבינות? נציב התלונות קבע כי לביה"ד לעבודה אין סמכות לערוך גישור, באתר מידה, 15 בנובמבר 2018
↑  ניצן צבי כהן, ‏״לסייע לצדדים להגיע לפתרון מוסכם״: פורסם נוהל חדש לביצוע הליכי הידברות בסכסוכי עבודה קיבוציים, באתר דבר העובדים בארץ ישראל, 13 בספטמבר 2021
↑  ניצן צבי כהן, ‏בית הדין לעבודה: לעובדי הרשות השופטת בשירות המדינה אסור להשתתף בהפגנות נגד הרפורמה, באתר דבר העובדים בארץ ישראל, 26 ביוני 2023
↑  עב"ל 15-10-44405 עומרי קיס נגד המוסד לביטוח לאומי וע"ע 16-02-28480 ד.ע. יבוא וניהול מסעדנות בע"מ נגד יחיאל בודה
↑  ע"ע 15868-04-18 (גבריאל כותה – עיריית רעננה), ע"ע 12372-04-18 (עיריית רעננה – גבריאל כותה); ע"ע 7338-10-17 (דן רבין – מדינת ישראל-משרד המשפטים) ; עע 34665-10-17 (זאב לוי – זרעים גדרה בע"מ)
↑  נועם שרביט, ‏באורח חריג: ביה"ד הכיר בתאונת עבודה למרות היעדר קשר סיבתי רפואי בין נכות לפגיעה, באתר גלובס, 26 במאי 2009
↑  נועם שרביט, ‏ביה"ד: עובד יקבל פיצוי בגובה 3 משכורות לאחר שפוטר משום שתבע את החברה, באתר גלובס, 19 בינואר 2009
| שופטי בית הדין הארצי לעבודה |
| --- | --- | --- |
| שופטים קבועים מכהנים | נשיאה: ורדה וירט לבנה • סגן הנשיאה: אילן איטח חנה אופק-גנדלר • לאה גליקסמן • סיגל דוידוב-מוטולה • אילן סופר • רועי פוליאק |  |
| נשיאים בדימוס | יגאל פליטמן • נילי ארד • סטיב אדלר • מנחם גולדברג • צבי בר-ניב |  |
| סגני נשיאים בדימוס | אלישבע ברק-אוסוסקין • יצחק אליאסוף • שאול קובובי • ישראל לוין |  |
| שופטים קבועים בדימוס | צבי טרלו • זאב נגבי • עדינה פורת • שמואל צור • עמירם רבינוביץ' • רונית רוזנפלד • מרטין אלטס • יוסף רייך |  |
ראו גם נציגי ציבור בבית הדין הארצי לעבודה
אלפונס מוכה

| --- | --- |

 לידה:  24 ביולי 1860 איבנצ'יצה, מרקיזות מוראביה, האימפריה האוסטרית 
 פטירה:  14 ביולי 1939 (בגיל 78) פראג, הפרוטקטורט של בוהמיה ומוראביה 
 שם לידה:  Alfons Maria Mucha 
 מקום קבורה:  Slavín 
 מקום לימודים:  האקדמיה לאמנות יפה, מינכן (1887)  אקדמיה ז'וליאן  אקדמיית קולארוסי 
 זרם באמנות:  אר נובו, סימבוליזם 
 הושפע על ידי:  הנס מקרט, ויליאם מוריס, דנטה גבריאל רוסטי 
 יצירות ידועות:  האפוס הסלאבי, Hradcany issue 
 פרסים והוקרה:  מסדר פרנץ יוזף  honorary citizen of Letohrad  קצין בלגיון הכבוד 
 בן או בת זוג:  Marie Chytilová (1906–?) 
 צאצאים:  Jiří Mucha, Jaroslava Muchová 
 חתימה:   
 www.muchafoundation.org
 
אלפונס מריה מוּכָה (צ'כית: Alfons Maria Mucha; 24 ביולי 1860 –  14 ביולי 1939) היה צייר ומעצב צ'כי, הידוע כאחד האמנים הבולטים בסגנון האר נובו. חבר הזצסיון הווינאי.
קורות חייו ואמנותו

מוכה נולד בעיירה איבנצ'יצה שברוזנות מוראביה של אימפריה האוסטרית, למשפחה בת שישה ילדים. מילדותו התבלט בכישרון הציור שלו, וסופר כי אמו קשרה עיפרון לצווארו כדי שיצייר בעודו זוחל. הוא למד בבית הספר התיכון בברנו, אך על אף כישרון הציור שלו לא התקבל לאקדמיה לאמנויות היפות בפראג, וקיבל עבודה כפקיד בבית המשפט. בשנת 1879 עבר לווינה בירת האימפריה, ושם צייר כרזות להצגות תיאטרון. ב-1881 נשרף בית העסק שבו עבד כצייר כרזות, והוא שב למוראביה, ועבד כצייר חופשי של כרזות ופורטרטים. כישרונו אותר על ידי הרוזן קרל קוהן מניקולשבורג, ששכר אותו לעצב את טירתו ופרס עליו את חסותו, ואף הצליח לשלב אותו בלימודים באקדמיה לאמנויות יפות במינכן.
ב-1887 עבר מוכה לפריז, והמשיך את לימודיו באקדמיות לאמנות, בעודו עובד כמעצב גרפי של מודעות ושערים למגזינים מצוירים. ב-1894 עיצב כרזה ליתוגרפית של השחקנית המובילה שרה ברנאר ל"תיאטרון הרנסאנס". כרזה זו הביאה לו פרסום רב והזמנות עבודה רבות נוספות.
מוכה היה צייר פורה, והוציא תחת ידו זרם של ציורים, כרזות, מודעות, איורים לספרים ולמגזינים, וכן עיצובים לתכשיטים, שטיחים, ניירות טפט ותפאורות לתיאטרון, כולם בסגנון שנודע כ"אר נובו". עבודותיו הציגו לעיתים קרובות נשים נאות וצעירות בתנועות זורמות, כשהן עטופות בגלימות ובצעיפים, לרוב מוקפות בפרחים, שלעיתים יצרו צורת הילה מסביב לראשן, באופן שהזכיר איקונוגרפיה דתית. סגנונו הפך מודל לחיקוי. מוכה עצמו השתדל להרחיק את עצמו מכל סגנון, והתעקש כי עבודותיו נובעות לא מנאמנות לסגנון אמנותי, כי אם מזרימה פנימית. הוא הכריז כי האמנות היא אך דרך להתקשרות רוחנית ולא עוד. מכאן התסכול שחש סביב הפרסום והתהילה שלהם זכו האלמנטים המסחריים של עבודתו.
מוכה שהה בארצות הברית בין 1904 ל-1910, ולאחר מכן שב לצ'כיה והתיישב בפראג, בה עיצב את התיאטרון לאמנויות היפות ובניינים נוספים בעיר.
כאשר קיבלה צ'כוסלובקיה את עצמאותהּ, לאחר מלחמת העולם הראשונה, עיצב מוכה את בולי הדואר ושטרות הכסף של המדינה החדשה.
מוכה בילה שנים רבות בעבודה על יצירה שאותה ראה כחשובה ביותר: האפוס הסלאבי (Slovanská epopej) – סדרת ציורי ענק המתארת את ההיסטוריה של העמים הסלאביים, שהוענקה לעיר פראג ב-1928. הציורים מוצגים בארמון העיר מוראבסקי קרומלוב, ומזה שנים מתקיים פולמוס ער בעניין העברתם לגלריה מיוחדת בפראג, בהתאם להוראותיו של הצייר.
בשנת 1931 יצר ויטראז' בקתדרלת ויטוס הקדוש בפראג בסגנון אר נובו.
עליית הפאשיזם בשנות ה-30 הביאה להכרזת עבודותיו של מוכה, כמו גם הלאומנות הסלאבית שלו, כ"ריאקציונריות". כאשר כבשו הנאצים את צ'כוסלובקיה בשנת 1939 נאסר מוכה על ידי הגסטאפו. במהלך המעצר חלה בדלקת ריאות. לאחר שחרורו לא החלים, ומת כתוצאה מזיהום בריאותיו.
מוכה הצטרף למסדר הבונים החופשים בהיותו בפריז בשנת 1898. הוא נודע בכך ששיחזר את מסדר הבונים החופשים בצ'כיה.  בשנת 1923 הוא נבחר למפקד הריבוני הגדול של המועצה העליונה של הנוסח הסקוטי בצ'כוסלובקיה.
בעת מותו נחשב סגנון האר נובו של מוכה כמיושן. בנו, ייז'י מוכה, הקדיש את חייו לכתיבה על אביו ולהחזרתו לתודעת הציבור. העניין בסגנונו של מוכה פרח בשנות ה-60, ומאז נשאר מוכה בתודעתם של ציירים ומעצבים. "מוזיאון מוכה" בפראג מציג תערוכות קבע העוסקות באמן וביצירתו.
פורטרט של אשתו של אלפונס מוכה - מרושקה מוכובה
דיוקן עצמי משנת 1899
אליפות הזוגות של NXT

| אליפות הזוגות של NXT>  חגורת אליפות הזוגות של NXT (2017–היום).פרטים | אליפות הזוגות של NXT>  חגורת אליפות הזוגות של NXT (2017–היום).פרטים |  חגורת אליפות הזוגות של NXT (2017–היום)>  |
| --- | --- | --- |
| ארגון מפעיל | WWE |  |
| מותג | NXT |  |
| תאריך יצירה | 23 בינואר 2013 |  |
| האלופים הנוכחיים | ניית'ן פרייזר ואקסיום |  |
| תאריך זכייה | 1 בספטמבר 2024 |  |
| סטטיסטיקות | סטטיסטיקות |  |
| האלופים הראשונים | בריטיש אמבישן (אדריאן נוויל ואוליבר גריי) |  |
| הכי הרבה זכיות | כזוג: The Undisputed Era‏ ‏(3 זכיות)  כיחיד: קייל אוריילי ‏(3 זכיות) |  |
| האלופים לזמן הארוך ביותר | האסנשיין  (קונור אובריאן/קונור וריק ויקטור/ויקטור) (364 ימים) |  |
| האלופים לזמן הקצר ביותר | מאסטש מאונטיין  (טיילר בייט וטרנט סבן) (יומיים) |  |
| האלוף המבוגר ביותר | בובי פיש ‏(41 שנים ו-293 ימים) |  |
| האלוף הצעיר ביותר | טיילר בייט ‏(21 שנים ו-104 ימים) |  |
| האלופים במשקל הכבד ביותר | The Authors of Pain  (אקאם ורזאר) (281 ק"ג) |  |
| האלופים במשקל הקל ביותר | ניית'ן פרייזר ואקסיום  (קאליסטו וסין קארה) (152 ק"ג) |  |
אליפות הזוגות של NXT (באנגלית: NXT Tag Team Championship) היא תואר אליפות היאבקות מקצועית, שנוצר על ידי הארגון האמריקאי, ה-WWE, ושייך לארגון הפיתוח שלו, NXT. האליפות נוצרה ב-23 בינואר 2013 והאלופים הראשונים היו בריטיש אמבישן (אדריאן נוויל ואוליבר גריי).
היסטוריה

האליפות הוצגה לראשונה ב-23 בינואר 2013, בתוכנית NXT שבה האורח המיוחד היה מתאבק העבר שון מייקלס שהכריז שטורניר זוגות יקבע את אלופי הזוגות הראשונים של הארגון. בהקלטות של התוכנית ב-31 בינואר (ששודרה ב-13 בפברואר), הבריטיש אמבישן (אדריאן נוויל ואוליבר גריי) ניצחו את משפחת וויאט (לוק הארפר ואריק רואן) והפכו לאלופי הזוגות הראשונים של NXT. לעומת זאת, כבר בהגנתם הראשונה על חגורות האליפות, נוויל ובו דאלאס (שהחליף את גריי עקב פציעה) הפסידו בקרב למשפחת וויאט ולמעשה הפסידו את תואר הזוגות. בפרק שהוקלט ב-20 ביוני (ושודר ב-17 ביולי) נוויל וקורי גרייבס ניצחו את משפחת וויאט בקרב על חגורות האליפות והפכו לאלופי הזוגות, מה שהפך את נוויל למתאבק הראשון שמחזיקה באותה חגורת אליפות פעם נוספת, אך עם פרטנר שונה. ב-8 ביוני 2016 הריבייבל (דאש ויילדר וסקוט דוסון) הפכו לזוג הראשון שזוכה באליפות הזוגות בפעם השנייה, כשהם ניצחו את אמריקן אלפא (צ'אד גייבל וג'ייסון ג'ורדן) באירוע NXT TakeOver: The End.
היסטוריה > הטורניר להכתרת אלופי הזוגות הראשונים

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  |  |  |   |   |  |  |   |   |  |  |
|  |  |  |   |   |  |  |   |   |  |  |
|  |  משפחת וויאט  (לוק הארפר ואריק רואן) |  הצמדה |   |   |  |  |   |   |  |  |
|  |  משפחת וויאט  (לוק הארפר ואריק רואן) |  הצמדה |   |   |  |  |   |   |  |  |
|  |  פרסי ווטסון ויושי טאטסו |   |   |   |  |  |   |   |  |  |
|  |  פרסי ווטסון ויושי טאטסו |   |   |   |  משפחת וויאט  (לוק הארפר ואריק רואן) |  הצמדה |   |   |  |  |
|  |  |  |   |   |  משפחת וויאט  (לוק הארפר ואריק רואן) |  הצמדה |   |   |  |  |
|  |  |  |   |   |  בו דאלאס ומייקל מקגיליקטי |   |   |   |  |  |
|  |  בו דאלאס ומייקל מקגיליקטי |  הצמדה |   |   |  בו דאלאס ומייקל מקגיליקטי |   |   |   |  |  |
|  |  בו דאלאס ומייקל מקגיליקטי |  הצמדה |   |   |  |  |   |   |  |  |
|  |  פרימו ואפיקו |   |   |   |  |  |   |   |  |  |
|  |  פרימו ואפיקו |   |   |   |  |  |   |   |  משפחת וויאט  (לוק הארפר ואריק רואן) |  הצמדה |
|  |  |  |   |   |  |  |   |   |  משפחת וויאט  (לוק הארפר ואריק רואן) |  הצמדה |
|  |  |  |   |   |  |  |   |   |  בריטיש אמבישן  (אדריאן נוויל ואוליבר גריי) |   |
|  |  בריטיש אמבישן  (אדריאן נוויל ואוליבר גריי) |  הצמדה |   |   |  |  |   |   |  בריטיש אמבישן  (אדריאן נוויל ואוליבר גריי) |   |
|  |  בריטיש אמבישן  (אדריאן נוויל ואוליבר גריי) |  הצמדה |   |   |  |  |   |   |  |  |
|  |  3MB (דרו מקינטייר והית' סלייטר) |   |   |   |  |  |   |   |  |  |
|  |  3MB (דרו מקינטייר והית' סלייטר) |   |   |   |  בריטיש אמבישן  (אדריאן נוויל ואוליבר גריי) |  הצמדה |   |   |  |  |
|  |  |  |   |   |  בריטיש אמבישן  (אדריאן נוויל ואוליבר גריי) |  הצמדה |   |   |  |  |
|  |  |  |   |   |  קסיוס אונו וליאו קרוגר |   |   |   |  |  |
|  |  קסיוס אונו וליאו קרוגר |  הכנעה |   |   |  קסיוס אונו וליאו קרוגר |   |   |   |  |  |
|  |  קסיוס אונו וליאו קרוגר |  הכנעה |   |   |  |  |   |   |  |  |
|  |  אלכס ריילי ודריק בייטמן |   |   |   |  |  |   |   |  |  |
|  |  אלכס ריילי ודריק בייטמן |   |   |   |  |  |   |   |  |  |
עיצוב האליפות

חגורת אליפות הזוגות המקורית של NXT הכילה עיצוב פשוט למדי. הפלטה המרכזית הייתה בנויה ממצולע בלתי רגיל. בתחתית הפלטה היה לוגו אנכי של NXT בצבע זהב; מצד שמאל של הלוגו הייתה כתובה המילה "Tag", בעוד שמצד ימין של הלוגו הייתה כתובה המילה "Team". הפלטות הצדדיות הכילו את הלוגו של ה-WWE. רצועת העור הייתה בצבע שחור. מאפיין מרכזי בעיצוב זה היה ששתי חגורות האליפות היו שונות במקצת. בחגורה אחת, הצד השמאלי של הפלטה המרכזית היה בצבע שחור עם הכיתוב "Tag" בצבע זהב, בעוד שהצד הימני של הפלטה המרכזית היה בצבע זהב עם הכיתוב "Team" בצבע שחור; החגורה השנייה הייתה בדיוק ההפך.
ב-1 באפריל 2017 במסגרת שבוע רסלמניה, הג'נרל מנג'ר של NXT, ויליאם ריגל, הכריז שכל חגורות האליפות של המותג NXT תקבלנה עיצוב חדש. חגורות האליפות החדשות נחשפו באירוע NXT TakeOver: Orlando כבר באותו הערב וניתנו למנצחים בקרבות התואמים באירוע. גם הפלטה המרכזית וגם הפלטות הצדדיות של חגורות אליפות הזוגות החדשות של NXT הן באותה הצורה כמו בעיצוב הקודם בנוסף לצבע השחור של רצועת העור. ההבדלים היו בעיצוב של הפלטות עצמם. הפלטה המרכזית מכילה את הלוגו של NXT באופן אנכי בולט במרכז, אך כעת הלוגו של ה-WWE מוטמע בצבע כסף בתוך האות "X" של המילה NXT. מעל הפלטה והכיתוב האנכי מופיע הכיתוב "זוגות", בעוד שמתחת לפלטה והכיתוב האנכי מופיע הכיתוב "אלופים". עיטורים בצבעי שחור, כסף וזהב מקיפים את יתר הפלטה. בשונה מהעיצוב הקודם, שתי חגורות האליפות זהות זו לזו. במה שהפך למאפיין בולט של חגורות האליפות בארגון, הפלטות הצדדיות ניתנות לשליפה ולהחלפה עם הלוגו של אלופי הזוגות הנוכחיים; ברירת המחדל של פלטות אלו היא הלוגו של ה-WWE.
זכיות משולבות > כזוגות

| דירוג | מתאבקים | מספר החזקות בתואר | מספר ימים משולבים בהחזקת התואר | מספר ימים משולבים בהחזקת התואר לפי WWE |
| --- | --- | --- | --- | --- |
| 1 | The Undisputed Era (תקופת כהונה 1: בובי פיש, קייל אוריילי ורודריק סטרונג) (תקופת כהונה 2: קייל אוריילי ורודריק סטרונג) (תקופת כהונה 3: בובי פיש וקייל אוריילי) | 3 | 606 | 550 |
| 2 | האסנשיין (קונור וויקטור) | 1 | 364 | 344 |
| 3 | הריבייבל (דאש ויילדר וסקוט דוסון) | 2 | 326 | 306 |
| 4 | אימפריום (פביאן אייכנר ומרסל ברטל) | 2 | 263 | 263 |
| 5 | בלייק ומרפי | 1 | 219 | 205 |
| 6 | The Authors of Pain (אקאם ורזאר) | 1 | 203 | 202 |
| 7 | MSK (נאש קרטר ווס לי) | 1 | 206 | 206 |
| 8 | דני בורץ' ואוני לורקאן | 1 | 153 | 152 |
| 9 | הלוצ'ה דרגונס (קאליסטו וסין קארה) | 1 | 126 | 139 |
| 10 | SAnitY (אלכסנדר וולף, אריק יאנג וקיליאן דיין) | 1 | 102 | 123 |
| 11 | The Viking Raiders (אריק ואיבר) | 1 | 95 | 109 |
| 12 | בריטיש אמבישן (אדריאן נוויל ואוליבר גריי) | 1 | 91 | 83 |
| 13 | אדריאן נוויל וקורי גרייבס | 1 | 84 | 76 |
| 14 | The BroserWeights (מאט רידל ופיט דאן) | 1 | 87 | 86 |
| 15 | הסטריט פרופיטס (אנג'לו דוקינס ומונטז פורד) | 1 | 75 | 88 |
| 16 | DIY# (ג'וני גרגאנו ותומאסו צ'אמפה) | 1 | 70 | 69 |
| 17 | אמריקן אלפא (צ'אד גייבל וג'ייסון ג'ורדן) | 1 | 68 | 67 |
| 18 | הוודוילנס (איידן אינגליש וסיימון גוץ') | 1 | 61 | 81 |
| 19 | בריזנגו (פאנדנגו וטיילר בריז) | 1 | 56 | 56 |
| 20 | משפחת וויאט (לוק הארפר ואריק רואן) | 1 | 49 | 69 |
| 21 | מאסטש מאונטיין (טיילר בייט וטרנט סבן) | 1 | 2 | 22 |